Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
USA suursaadik ÜROs:
Washington võib kuulutada ametlikult,
et Iraan rikub 2015. a tuumalepingut.
Kõrge Hezbollah' ametnik:
Liibanoni šiiitlik rühmitus on täielikus lahinguvalmiduses
ja igal ajal valmis igaks kokkupõrke- stsenaariumiks Iisraeliga.
Süüria armee teeb koos liitlastega kiireid edusamme
pärast ISISe kaitseliinide murdmist raskeväe ja Vene õhutoetuse abil.
USA suursaadik ÜROs Nikki Haley
ütles kõnes Ameerika Ettevõtlusinstituudile,
et USA võib kuulutada Iraani ametlikult
2015. a tuumalepingu rikkujaks.
Leping kärpis Iraani tuumaprogrammi sanktsioonide leevendamise eest.
Haley väitel on lepingus Iraaniga nii palju vigu,
et on kiusatus sellest taganeda, kuid lepingu ülesehitus
muutvat taganemise vähem atraktiivseks.
Tõde on, et Iraani lepingus on nii palju vigu,
et tekib kiusatus sellest loobuda.
Kuid leping koostati nii, et loobumine pole eriti atraktiivne.
See andis Iraanile ette, mida too soovis.
Vastu saime ajutisi lubadusi anda meile, mida meie tahame.
See pole hea.
Iraan tundis tugevalt rahvusvaheliste sanktsioonide pitsitust
Kahe lepingule eelnenud aastaga langes Iraani SKP üle 4 %.
Kahe lepingujärgse aastaga
ja pärast sanktsioonide kaotamist on Iraani SKP kasvanud pea 5 %.
See on nende jaoks hea leping.
Mida meie sellest saame, pole eriti selge.
USA diplomaat
viitas suurriikide lubadusele lõpetada Iraani tuumaprogramm
ja inspektsioonid tehastesse pidid tagama lepingu täitmise Iraani poolt,
kuid ei materialiseerunud lõpplepingus
Iraani ja P5+1 vahel, kuhu kuulusid Venemaa, Hiina,
Prantsusmaa, Suurbritannia, Saksamaa ja USA Obama valitsus.
Meile lubati Iraani tuumaprogrammi lõppu,
kuid välja tuli mitte lõpp, vaid paus.
Iraan jätkab lepingu all uraani rikastamist
ja moodsate tsentrifuugide arendamist.
Meile lubati Iraani tehaste inspektsioone igal ajal, igal pool.
Lõppleping andis palju vähem.
Lubatud ööpäevaringsed inspektsioonid
hõlmavad vaid Iraani deklareeritud tuumarajatisi.
Deklareerimata, kahtlustatavatele objektidele
võib Iraan keelata ligipääsu kuni 24 päevaks.
Lisaks lepingu kehtivuskuupäevad.
Pärast kümmet aastat hakkavad piirangud moodsatele tsentrifuugidele
ja teistele tuumapiirangutele kaduma.
Ja vähem kui kümne aasta pärast
on neil võimalik parandada oma võimekusi erinevatel viisidel.
JCPOA on seega väga vigane ja piiratud leping.
Haley viitas ka Iraani jätkuvale ballistiliste rakettide programmile,
mida tema sõnul ei saa lahutada tuumarelva pürgimustest.
Võite nimetada seda tuumavabaks palju tahate,
kuid raketiprogrammi ei saa lahutada tuumarelvapürgimusest.
Nad on selgelt vastuolus ÜRO resolutsiooniga 2231,
kui arendavad raketitehnoloogiat, mis suudab kanda tuumapäid.
Kahjuks, nagu ÜROs tihti juhtub,
otsustavad paljud liikmesriigid eirata ÜRO enda resolutsioonide rikkumisi.
Tuumaleping ja sellega seotud USA seadusandlus
käsib USA presidendil raporteerida Kongressile iga 90 päeva tagant,
kas Iraan on täitnud lepingut, millega lubati piirata tuumaprogrammi
miljarditesse dollaritesse ulatuvate sanktsioonide kaotamise eest.
Trumpi valitsuse ajal on olnud kaks 90-päevast tähtaega.
Mõlemal korral tõdeti,
et Iraan täidab sanktsioonide leevendamist tagavaid nõudeid.
Viimasel ajal on Trump öelnud, et ei näita enam Iraanile rohelist tuld,
kuna Iraani ballistiliste rakettide programm rikub lepingut.
USA valitsus on korduvalt öelnud, et Iraani ballistiliste rakettide testid
on vastuolus 2015. a tuumalepingu vaimuga.
Ametnikud on viidanud ÜRO Julgeolekunõukogu
resolutsiooni 2231 Lisa B paragrahvile 3, mis õhutab Iraani
"mitte tegelema tuumapead kanda suutvate ballistiliste rakettidega
ja vältima vastavat tehnoloogiat kasutavaid katsetusi"
kaheksa aastat pärast lepingu jõustumist.
Iraan on siiski korduvalt testinud
tuumapead kanda suutvaid ballistilisi rakette.
On oluline teada, et Iraan eitab tuumalepingu rikkumist,
kuna tõlgendab lepingu teksti soovitusliku, mitte siduvana.
Liibanonis ütles Iraani toetatud Hezbollah' kõrge ametnik,
et rühmitus on täielikus valmiduses
ja iga kell valmis igaks kokkupõrke- stsenaariumiks Iisraeliga.
Rühmituse ametniku sõnul ei suuda Iisrael Hezbollah't üllatada,
kuna "tunneb Hezbollah' võimeid hästi pärast 2006. a sõja kaotamist",
nagu ametnik seda nimetas.
Tema sõnul on Iisraeli armee ehk IDF-i suur sõjaline õppus
Iisraeli-Liibanoni piiril seotud Hezbollah' kasvavate võimetega,
millele Iisraeli ametnikud olevat korduvalt viidanud.
Eile alanud IDF-i õppus kestab kaks nädalat.
Sellega püütakse valmistuda kõikideks stsenaariumideks põhjas,
eriti täieulatuslikuks sõjaks Iraani ja selle käepikenduse Hezbollah' vastu
Iisraeli kaitseametnik ütles TV7-le,
et Hezbollah on arenenud terrori- ja sissirühmitusest
ca 40 000-pealiseks armeeks,
mis on jagunenud pataljonideks ja brigaadideks.
Sõja puhkemise korral
püüab Hezbollah Iisraeli luureanalüüside järgi
tungida Iisraeli, et vallutada põhjas asulaid
ja tulistab ligi 1000 raketti päevas
erinevatesse Iisraeli nurkadesse.
Süürias teeb riigi armee koos liitlastega kiireid edusamme
pärast ISISe kaitseliinide murdmist raskeväe ja Vene õhutoetuse abil.
Tankid ja väesalgad on tunginud Deir al-Zori linnas rajooni,
kus ISIS on piiranud tuhandeid tsiviilelanikke
ja Süüria sõdureid alates 2014. aastast.
Meil õnnestus tabada rakettidega ISISe positsioone.
Nii suutsime kaitsta ja toetada
õhurünnakuid ja jalaväge.
Tekitasime ISISe terrorivägedele rohkelt kahju ja inimohvreid.
ISISe valduses on endiselt suur osa Deir al-Zori provintsist
ja pool linna.
Kaitsepositsioonil ISIS kaotab iga päev valdusi.
Suurbritannias baseeruva vaatlusühenduse SOHR teatel
piiravad džihadistid lähikonnas endiselt armee õhubaasi
ja kolme elurajooni linnast lõunas.
Luureametnikud ütlesid TV7-le,
et ISISe taganemine on vaid aja küsimus.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri